ประกาศกรมโยธาธิการและผังเมืองประกาศกรมโยธาธิการและผังเมืองเรื่องกำหนดหลักเกณฑ์การใช้ประโยชน์ในทรัพย์สินเพื่อประโยชน์ในการวางและจัดทำผังเมืองรวมในท้องที่จังหวัดสกลนครพ.ศ. ๒๕๕๘ ตามที่ได้มีการตราพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ ๔๗ จังหวัด พ.ศ. ๒๕๕๘ ซึ่งใช้บังคับในท้องที่จังหวัดสกลนครด้วยและเพื่อประโยชน์ในการวางและจัดทำผังเมืองรวมตามพระราชกฤษฎีกาดังกล่าวอาศัยอำนาจตามความในมาตรา ๑๕ (๓) แห่งพระราชบัญญัติการผังเมือง พ.ศ. ๒๕๑๘ผู้ว่าราชการจังหวัดปฏิบัติราชการแทนอธิบดีกรมโยธาธิการและผังเมืองในฐานะเจ้าพนักงานการผังโดยความเห็นชอบจากคณะกรรมการผังเมือง จึงออกประกาศไว้ ดังต่อไปนี้ข้อ๑ ในประกาศนี้อาคารพาณิชยกรรมประเภทค้าปลีกค้าส่ง หมายความว่าอาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่๓๐๐ ตารางเมตรขึ้นไป แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้า ซึ่งเป็นผลิตผลหรือผลิตภัณฑ์ของชุมชนข้อ๒ การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่เก็บสินค้า พื้นที่สำนักงานและพื้นที่ส่วนอื่นที่อยู่ภายในอาคารมารวมคำนวณด้วยข้อ๓ ประกาศนี้ให้ใช้บังคับในท้องที่จังหวัดสกลนครแต่ทั้งนี้ ไม่หมายความรวมถึงบริเวณตามกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลธาตุนาเวงตำบลฮางโฮง ตำบลธาตุเชิงชุม ตำบลพังขว้าง ตำบลงิ้วด่อน ตำบลห้วยยาง และตำบลดงมะไฟอำเภอเมืองสกลนคร จังหวัดสกลนคร พ.ศ. ๒๕๔๗ข้อ๔ ที่ดินในบริเวณท้องที่ตามข้อ ๓ห้ามไม่ให้ใช้ประโยชน์ที่ดินเพื่อก่อสร้าง ดัดแปลง ใช้หรือเปลี่ยนการใช้เป็นอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่๓๐๐ ตารางเมตรขึ้นไป เว้นแต่บริเวณท้องที่ดังต่อไปนี้(๑) ในท้องที่เขตเทศบาลตำบลกุดบาก อำเภอกุดบาก(๒) ในท้องที่เขตเทศบาลตำบลนาม่อง อำเภอกุดบาก(๓) ในท้องที่เขตเทศบาลตำบลกุสุมาลย์ อำเภอกุสุมาลย์(๔) ในท้องที่เขตเทศบาลตำบลคำตากล้า อำเภอคำตากล้า(๕) ในท้องที่เขตเทศบาลตำบลเจริญศิลป์ อำเภอเจริญศิลป์(๖) ในท้องที่เขตเทศบาลตำบลดงมะไฟ อำเภอเมืองสกลนคร(๗) ในท้องที่เขตเทศบาลตำบลท่าแร่ อำเภอเมืองสกลนคร(๘) ในท้องที่เขตเทศบาลตำบลเหล่าปอแดง อำเภอเมืองสกลนคร(๙) ในท้องที่เขตเทศบาลตำบลบ้านม่วง อำเภอบ้านม่วง(๑๐) ในท้องที่เขตเทศบาลตำบลพังโคน อำเภอพังโคน(๑๑) ในท้องที่เขตเทศบาลตำบลแร่ อำเภอพังโคน(๑๒) ในท้องที่เขตเทศบาลตำบลพรรณานิคม อำเภอพรรณานิคม(๑๓) ในท้องที่เขตเทศบาลตำบลไร่ อำเภอพรรณานิคม(๑๔) ในท้องที่เขตเทศบาลตำบลวังยาง อำเภอพรรณานิคม(๑๕) ในท้องที่เขตเทศบาลตำบลบ้านโพน อำเภอโพนนาแก้ว(๑๖) ในท้องที่เขตเทศบาลตำบลเชียงสือ อำเภอโพนนาแก้ว(๑๗) ในท้องที่เขตเทศบาลตำบลโคกภู อำเภอภูพาน(๑๘) ในท้องที่เขตเทศบาลตำบลสร้างค้อ อำเภอภูพาน(๑๙) ในท้องที่เขตเทศบาลตำบลวานรนิวาส อำเภอวานรนิวาส(๒๐) ในท้องที่เขตเทศบาลตำบลคูสะคาม อำเภอวานรนิวาส(๒๑) ในท้องที่เขตเทศบาลตำบลหนองสนม อำเภอวานรนิวาส(๒๒) ในท้องที่เขตเทศบาลตำบลวาริชภูมิ อำเภอวาริชภูมิ(๒๓) ในท้องที่เขตเทศบาลตำบลสว่างแดนดิน อำเภอสว่างแดนดิน(๒๔) ในท้องที่เขตเทศบาลตำบลโคกสี อำเภอสว่างแดนดิน(๒๕) ในท้องที่เขตเทศบาลตำบลดอนเขือง อำเภอสว่างแดนดิน(๒๖) ในท้องที่เขตเทศบาลตำบลวัฒนา อำเภอส่องดาว(๒๗) ในท้องที่เขตเทศบาลตำบลปทุมวาปี อำเภอส่องดาว(๒๘) ในท้องที่เขตเทศบาลตำบลส่องดาวหนองแดง อำเภอส่องดาว(๒๙) ในท้องที่เขตเทศบาลตำบลส่องดาว อำเภอส่องดาว(๓๐) ในท้องที่เขตเทศบาลตำบลอากาศอำนวย อำเภออากาศอำนวย(๓๑) ในท้องที่เขตเทศบาลตำบลท่าก้อน อำเภออากาศอำนวย(๓๒) ในท้องที่เขตเทศบาลตำบลโพนแพง อำเภออากาศอำนวย(๓๓) ในท้องที่เขตเทศบาลตำบลวาใหญ่ อำเภออากาศอำนวย(๓๔) ในท้องที่เขตตำบลขมิ้น อำเภอเมืองสกลนคร(๓๕) ในท้องที่เขตตำบลนาโพธิ์ อำเภอกุสุมาลย์(๓๖) ในท้องที่เขตตำบลม่วงไข่ อำเภอพังโคน(๓๗) ในท้องที่เขตตำบลสว่างแดนดิน อำเภอสว่างแดนดิน(๓๘) ในท้องที่เขตเทศบาลตำบลกุดไห อำเภอกุดบาก(๓๙) ในท้องที่เขตเทศบาลตำบลกุดแฮด อำเภอกุดบาก(๔๐) ในท้องที่เขตเทศบาลตำบลตองโขบ อำเภอโคกศรีสุพรรณ(๔๑) ในท้องที่เขตเทศบาลตำบลแพด อำเภอคำตากล้า(๔๒) ในท้องที่เขตเทศบาลตำบลห้วยหลัว อำเภอบ้านม่วง(๔๓) ในท้องที่เขตเทศบาลตำบลพังโคนจำปา อำเภอพังโคน(๔๔) ในท้องที่เขตเทศบาลตำบลไฮหย่อง อำเภอพังโคน(๔๕) ในท้องที่เขตเทศบาลตำบลบัวสว่าง อำเภอพรรณานิคม(๔๖) ในท้องที่เขตเทศบาลตำบลพอกน้อย อำเภอพรรณานิคม(๔๗) ในท้องที่เขตเทศบาลตำบลนาใน อำเภอพรรณานิคม(๔๘) ในท้องที่เขตเทศบาลตำบลนาหัวบ่อ อำเภอพรรณานิคม(๔๙) ในท้องที่เขตเทศบาลตำบลพรรณานคร อำเภอพรรณานิคม(๕๐) ในท้องที่เขตเทศบาลตำบลนาแก้ว อำเภอโพนนาแก้ว(๕๑) ในท้องที่เขตเทศบาลตำบลฮางโฮง อำเภอเมืองสกลนคร(๕๒) ในท้องที่เขตเทศบาลตำบลเชียงเครือ อำเภอเมืองสกลนคร(๕๓) ในท้องที่เขตเทศบาลตำบลงิ้วด่อน อำเภอเมืองสกลนคร(๕๔) ในท้องที่เขตเทศบาลตำบลธาตุนาเวง อำเภอเมืองสกลนคร(๕๕) ในท้องที่เขตเทศบาลตำบลหนองลาด อำเภอเมืองสกลนคร(๕๖) ในท้องที่เขตเทศบาลตำบลเมืองทองท่าแร่ อำเภอเมืองสกลนคร(๕๗) ในท้องที่เขตเทศบาลตำบลหนองลา อำเภอวาริชภูมิ(๕๘) ในท้องที่เขตเทศบาลตำบลคำบ่อ อำเภอวาริชภูมิ(๕๙) ในท้องที่เขตเทศบาลตำบลปลาโหล อำเภอวาริชภูมิ(๖๐) ในท้องที่เขตเทศบาลตำบลกุดเรือคำ อำเภอวานรนิวาส(๖๑) ในท้องที่เขตเทศบาลตำบลหนองแว อำเภอวานรนิวาส(๖๒) ในท้องที่เขตเทศบาลตำบลนาซอ อำเภอวานรนิวาส(๖๓) ในท้องที่เขตเทศบาลตำบลบงใต้ อำเภอสว่างแดนดิน(๖๔) ในท้องที่เขตเทศบาลตำบลบ้านต้าย อำเภอสว่างแดนดิน(๖๕) ในท้องที่เขตเทศบาลตำบลหนองหลวง อำเภอสว่างแดนดิน(๖๖) ในท้องที่เขตเทศบาลตำบลพันนา อำเภอสว่างแดนดิน(๖๗) ในท้องที่เขตเทศบาลตำบลท่าศิลา อำเภอส่องดาว(๖๘) ในท้องที่เขตเทศบาลตำบลสามัคคีพัฒนา อำเภออากาศอำนวย(๖๙) ในท้องที่เขตเทศบาลตำบลบะหว้า อำเภออากาศอำนวยทั้งนี้ในท้องที่ตาม (๑) ถึง (๓๓)ให้ดำเนินการเป็นอาคารพาณิชยกรรมประเภทค้าปลีกค้าส่งได้ตามขนาดและหลักเกณฑ์ตามที่กำหนดไว้ในข้อ๕ และในท้องที่ตาม (๓๔) ถึง (๖๙)ให้ดำเนินการเป็นอาคารพาณิชยกรรมประเภทค้าปลีกค้าส่งได้ตามขนาดและหลักเกณฑ์ตามที่กำหนดไว้ในข้อ๕ หรือข้อ ๖ แล้วแต่กรณีข้อ๕ การใช้ประโยชน์ที่ดินเพื่อก่อสร้างดัดแปลงใช้หรือเปลี่ยนการใช้เป็นอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร ต้องเป็นไปตามหลักเกณฑ์ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๒ช่องทาง หรือมีขนาดเขตทางไม่น้อยกว่า ๑๕ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓) มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๕(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ๒๐(๖) มีที่ว่างด้านหน้าของอาคารห่างจากริมเขตทางของถนนสาธารณะไม่น้อยกว่า ๓๐เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือริมเขตทางของถนนสาธารณะไม่น้อยกว่า๑๐ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน และสถานศึกษา ไม่น้อยกว่า ๑๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตร เศษของ๒๐ ตารางเมตรให้คิดเป็น ๒๐ ตารางเมตร(๑๐)ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวก(๑๑) กรณีอาคารที่ก่อสร้างหรือดัดแปลงใกล้แหล่งน้ำสาธารณะ เช่น แม่น้ำ คูคลอง ลำธารหรือลำกระโดง ต้องมีที่ว่างอันปราศจากอาคารและสิ่งก่อสร้างใด ๆในด้านที่ติดกับแหล่งน้ำสาธารณะนั้น ถ้าแหล่งน้ำสาธารณะนั้นมีความกว้างน้อยกว่า ๑๐เมตร ต้องมีที่ว่างไม่น้อยกว่า ๓ เมตรแต่ถ้าแหล่งน้ำสาธารณะนั้นมีความกว้างตั้งแต่ ๑๐ เมตรขึ้นไปต้องมีที่ว่างไม่น้อยกว่า ๖ เมตรสำหรับอาคารที่ก่อสร้างหรือดัดแปลงใกล้แหล่งน้ำสาธารณะขนาดใหญ่ เช่น บึงหรือทะเลสาบ ต้องมีที่ว่างไม่น้อยกว่า ๑๒ เมตรข้อ๖ การใช้ประโยชน์ที่ดินเพื่อก่อสร้างดัดแปลงใช้หรือเปลี่ยนการใช้เป็นอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันเกิน๑,๐๐๐ ตารางเมตร ต้องเป็นไปตามหลักเกณฑ์ ดังต่อไปนี้(๑)ที่ดินแปลงที่ตั้งอาคารจะต้องอยู่ติดทางหลวงแผ่นดินหรือถนนสาธารณะที่มีขนาดเขตทางไม่น้อยกว่า๔๐ เมตร(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๕๐๐ เมตรและมีทางคู่ขนานกับถนนสาธารณะเชื่อมต่อกับทางเข้าออกของรถยนต์(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๒(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ๒๐(๖) มีที่ว่างด้านหน้าของอาคารห่างจากริมเขตทางของถนนสาธารณะไม่น้อยกว่า ๗๕เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือริมเขตทางของถนนสาธารณะไม่น้อยกว่า๒๐ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน และสถานศึกษาไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตรสำหรับพื้นที่อาคาร ๑,๐๐๐ ตารางเมตรแรก ส่วนที่เกิน ๑,๐๐๐ ตารางเมตร ให้คิดในอัตรา ๑ คัน ต่อพื้นที่อาคาร ๔๐ ตารางเมตร เศษของ๔๐ ตารางเมตร ให้คิดเป็น ๔๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวก(๑๑) กรณีอาคารที่ก่อสร้างหรือดัดแปลงใกล้แหล่งน้ำสาธารณะ เช่น แม่น้ำ คูคลอง ลำธารหรือลำกระโดง ต้องมีที่ว่างอันปราศจากอาคารและสิ่งก่อสร้างใด ๆในด้านที่ติดกับแหล่งน้ำสาธารณะนั้น ถ้าแหล่งน้ำสาธารณะนั้นมีความกว้างน้อยกว่า ๑๐เมตร ต้องมีที่ว่างไม่น้อยกว่า ๓ เมตรแต่ถ้าแหล่งน้ำสาธารณะนั้นมีความกว้างตั้งแต่ ๑๐ เมตรขึ้นไปต้องมีที่ว่างไม่น้อยกว่า ๖ เมตรสำหรับอาคารที่ก่อสร้างหรือดัดแปลงใกล้แหล่งน้ำสาธารณะขนาดใหญ่ เช่น บึงหรือทะเลสาบ ต้องมีที่ว่างไม่น้อยกว่า ๑๒ เมตรข้อ๗ กรณีผู้ขออนุญาตไม่อาจปฏิบัติตามหลักเกณฑ์ข้อ๖ (๖) ข้อ ๖ (๗) และข้อ ๖ (๘) ผู้ขออนุญาตอาจยื่นขอต่อผู้มีอำนาจหน้าที่ตามข้อ ๘เพื่อนำเสนอคณะอนุกรรมการผังเมืองระดับจังหวัดเพื่อพิจารณาปรับปรุงหลักเกณฑ์การพิจารณาอนุญาตอาคารพาณิชยกรรมค้าปลีกค้าส่งเพื่อพิจารณาตามความเหมาะสมได้ทั้งนี้ ภายใต้กรอบหลักเกณฑ์ดังต่อไปนี้(๑) หลักเกณฑ์ตามข้อ ๖ (๖)มีที่ว่างด้านหน้าของอาคารห่างจากริมเขตทางของถนนสาธารณะน้อยกว่า ๗๕ เมตรได้แต่ทั้งนี้ จะต้องไม่น้อยกว่า ๕๐ เมตร(๒) หลักเกณฑ์ตามข้อ ๖ (๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือริมเขตทางของถนนสาธารณะน้อยกว่า๒๐ เมตรได้ แต่ทั้งนี้ จะต้องไม่น้อยกว่า ๑๕ เมตร(๓) หลักเกณฑ์ตามข้อ ๖ (๘) อาคารที่มีความสูงเกิน ๑๐ เมตรมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน และสถานศึกษาน้อยกว่า ๕๐๐ เมตรได้ แต่ทั้งนี้ จะต้องไม่น้อยกว่า๓๐๐ เมตรข้อ๘ ให้ผู้มีอำนาจหน้าที่ในการควบคุมหรืออนุญาตการก่อสร้างอาคารหรือผู้มีอำนาจหน้าที่ในการควบคุมหรืออนุญาตการประกอบกิจการในเขตท้องที่จังหวัดสกลนครปฏิบัติการให้เป็นไปตามประกาศนี้ข้อ๙[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๕พฤศจิกายน พ.ศ. ๒๕๕๘อดิศักดิ์ เทพอาสน์ผู้ว่าราชการจังหวัดสกลนครปฏิบัติราชการแทนอธิบดีกรมโยธาธิการและผังเมืองเจ้าพนักงานการผังปริยานุช/จัดทำ๒๕ ธันวาคม๒๕๕๘ปริญสินีย์/ตรวจ๒๕ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๑๙ ง/หน้า ๑๔๙/๒ ธันวาคม ๒๕๕๘